Na podlagi 9. člena Zakona o društvih (Uradni list RS, št. 64/11 – uradno prečiščeno besedilo in 21/18 – ZNOrg) je bil dne **XXXY** sprejet sledeči

STATUT

l. Poglavje

Splošne določbe

1. člen

(1) Ime društva je: Slovensko zdravniško društvo (v nadaljnjem besedilu: Društvo).

(2) V primeru mednarodnega sodelovanja se uporablja njegov prevod v angleščino skupaj s slovenskim izvirnikom, tako da se glasi: Slovenian Medical Association, Slovensko zdravniško društvo.

(3) Skrajšano ime društva je: Društvo SZD.

(4) Društvo bo delovalo kot polnopravni član WMA (World Medical Association).

Sedež in naslov sedeža

2. člen

(1) Sedež društva je v Ljubljani, na naslovu: Dunajska 162, 1ooo Ljubljana, Slovenija.

Organiziranost in namen

3. člen

(1) Društvo je bilo ustanovljeno z namenom strokovnega povezovanja in združevanja strokovnjakov s področja medicine, in sicer gre za prostovoljno, strokovno, stanovsko, združevanje zdravnikov, zobozdravnikov ter študentov 5. in 6. letnika medicine in dentalne medicine (v nadaljnjem besedilu: zdravnik).

(2) V društvu se združujejo fizične osebe (zdravniki**,** zobozdravniki ter študenti 5. in 6. letnika medicine in dentalne medicine) ter pravne osebe (zdravniške organizacije, ki so bile ustanovljene na podlagi Zakona o društvih).

Osnovi namen društva je tudi nadaljevanje kontinuitete delovanja. Društvo uteleša aktivnosti zdravništva iz časa pomladi narodov, čitalništva, narodnozavedne dejavnosti zdravnikov kot intelektualcev; predstavlja nasledstvo zdravniških čitalnic, društev in regijskega združevanja zdravnikov v monarhiji. Društvo nadaljuje tradicijo Zdravniškega bralnega društva v Ljubljani, ustanovljenega 28. oktobra 1861.

4. člen

Poslanstvo in cilji društva

(1) Društvo ohranja, utrjuje in nadaljuje vlogo in pomen zdravniškega poklica, položaj zdravnikov intelektualcev v slovenski in mednarodni družbi ter s tem zagotavlja visoko kakovost in etiko zdravniškega dela.

(2) Za doseganje namena društvo opravlja sledeče naloge:

1. Oblikuje in usklajuje strokovno smernice, priporočila in klinične poti v sodelovanju z drugimi institucijami.

2. Skrbi za prenos dognanj sodobne medicinske znanosti v klinično prakso za celotno področje Slovenije.

3. Spodbuja in usmerja članstvo k stalnemu strokovnemu izpopolnjevanju in usposabljanju, s tem da:

* Skrbi za načrtno strokovno izpopolnjevanje in usposabljanje članstva.
* Napotuje zdravnike, člane Društva, na izobraževanja ter jim, skladno s posebnim pravilnikom o izobraževanju zdravnikov in zobozdravnikov, krije stroške izobraževanja prek sklada za izobraževanje.
* Organizira ali sodeluje pri izpeljavi podiplomskega strokovnega usposabljanja ter stalnega medicinskega izobraževanja in izpopolnjevanja.
* Organizira ali sodeluje pri organizaciji strokovnih kongresov, simpozijev, sestankov, tečajev, razstav in strokovnih, kulturnih in družabnih prireditev.
* Sodeluje pri oblikovanju dodiplomskega izobraževanja.

6. Spodbuja znanstveno raziskovalno dejavnost svojih članov v okviru strokovnih organizacij.

7. Vodi, podpira in omogoča založništvo in izdajanje strokovne in poljudne medicinske literature v slovenskem jeziku ter tujih jezikih.

8. Sooblikuje kodeks zdravniškega poklica v skladu s Kodeksom medicinske deontologije in usmeritvami Svetovnega zdravniškega združenja (World Medical Association).

9. Sodeluje z Zdravniško zbornico Slovenije in drugimi zbornicami, državnimi organi ter drugimi organizacijami in organi.

10. V skladu s statutom sodeluje v Svetovnem zdravniškem združenju (World Medical Association), ter v Mednarodnem zobozdravniškem združenju (World Dental Federation - FDl).

11. Sodeluje z zbornicami in sindikati na področju ustreznega vrednotenja zdravnikovega dela.

12. Sodeluje pri oblikovanju zdravstvene politike v R Sloveniji.

13. Aktivno sodeluje pri ohranjanju in razvijanju kulturne in zgodovinske dediščine slovenskih zdravnikov.

15. Povezuje se s sorodnimi domačimi, tujimi in mednarodnimi organizacijami kot ustanovni ali pridruženi član ali kot opazovalec.

5. člen

1. ­Vsi člani društva dobijo članske izkaznice, na katerih je tudi znak društva, oziroma iz katere je razvidno, da je zdravnik ali organizacija član tega društva.

Pravna osebnost

6. člen

(1) Društvo je pravna oseba zasebnega prava.

(2) Društvo nastopa v pravnem prometu z drugimi v svojem imenu in za svoj račun.

(3) Društvo lahko sklepa pogodbe s tretjimi osebami v imenu in na račun svojih članov, vendar le na podlagi njihovega pisnega pooblastila.

(4) Društvo ima dva zastopnika. Prvi zastopnik društva je predsednik. Drugi zastopnik je generalni sekretar. Oba društvo zastopata samostojno in z neomejenimi pooblastili.

(5) Finančne listine (posamično in ne kumulativno) potrjujejo predsednik, generalni sekretar in zakladnik društva.

Javnost delovanja

7. člen

(1) Delovanje društva je javno.

(2) Obveščanje širše in ožje javnosti se zagotavlja: z objavo za javnost pomembnih informacij v uradnem glasilu društva, preko medijev in spletnih socialnih omrežij, elektronske pošte in/ali na spletni strani društva.

1. Za obveščanje javnosti je zadolžen predsednik društva.

Zaščitni znak društva

8. člen

(1) Društvo ima zaščitni znak, ki je ovalne oblike, centralno je položen Eskulapov znak ob robu pa je napis Slovensko zdravniško društvo. Lahko se ga uporablja v zvezi s poslovanjem, v zvezi s celostno podobo društva, ter na vizitkah voljenih funkcionarjev in organov ter strokovnih teles, kadar ti nastopajo v javnosti v imenu društva.

(2) Znak društva se lahko uporablja izključno za dogodke, ki so v celoti organizirani s strani društva.

Članstvo

9. člen

(1) Društvo ima redne, častne in pridružene člane. Članstvo v društvu je prostovoljno.

(2) Redni člani so lahko fizične in pravne osebe.

Kot fizične osebe se lahko v društvo včlanijo vsi zdravniki, zobozdravniki ter študenti 5. in 6. letnikov slovenskih medicinskih fakultet. Vsaka fizična oseba, ki želi postati član društva, izpolni pristopno izjavo ter jo skupaj z dokazilom o izpolnjevanju pogoja za članstvo (navedenem v tem členu) predloži generalnemu sekretarju oziroma jo pošlje na sedež društva. Generalni sekretar preveri izpolnjevanje pogojev za članstvo.

(3) Redni član društva lahko postane tudi vsaka pravna oseba, ki izpolnjuje vse sledeče pogoje:

1. Vanjo se združujejo zdravniki, zobozdravniki ali študenti medicine in dentalne medicine iz vsaj 5 sosednjih občin glede na sedež pravne osebe.

2. Je ustanovljena na podlagi Zakona o društvih.

3. Se njeno osnovno poslanstvo sklada z namenom in cilji tega društva, kar izhaja iz statuta društva.

Pravna oseba, ki se želi včlaniti v društvo, pristopno izjavo vključno z vsemi dokazili posreduje generalnemu sekretarju, ki preveri izpolnjevanje pogojev iz prejšnjega odstavka.

Zoper sklep o zavrnitvi članstva je možna pritožba na Kongres društva, ki o zadevi dokončno odloči.

10. člen

(1) Častni člani društva so lahko fizične ali pravne osebe, ki imajo posebne zasluge na področju delovanja društva. Predlog za podelitev naziva častni član lahko predlaga vsak član društva, naziv pa podeljuje kongres društva. O podelitvi naziva »častni član« mora predlagana fizična ali pravna oseba soglašati.

 (2) Pravica častnih članov društva (če niso hkrati tudi redni člani ali pridruženi člani) so, da lahko prisostvujejo na sejah vseh organov društva, pri čemer pa nimajo glasovalne pravice.

Pravice in dolžnosti rednih članov

11. člen

Pravice rednih članov društva so, da:

• Uresničujejo svoje interese v okviru dejavnosti društva.

• So seznanjeni s programom, delom in materialno finančnim poslovanjem društva.

• Sodelujejo pri delu in soodločanju v organih društva.

• Volijo in so izvoljeni v organe društva.

* Sodelujejo pri vseh oblikah dela in aktivnostih, ki jih organizira društvo.

• Uresničujejo in izvajajo sklepe in naloge programa društva.

Dolžnosti rednih članov društva so, da:

• S svojim delom prispevajo k uresničitvi namenov in ciljev Društva.

• Delujejo v skladu s statutom in drugimi akti in sklepi organov Društva.

• Da redno plačujejo članarino.

Pridruženi člani ter njihove pravice in dolžnosti

12. člen

(1) Pridruženi član društva lahko postane vsaka pravna oseba, ki je povezana z področjem medicine in dentalne medicine, če:

1. Izrazi pisno prošnjo za tako članstvo.
2. Je njena osnovna dejavnost povezana s področjem medicine in dentalne medicine in ni v nasprotju s tem statutom.
3. Pokriva dejavnost, za katero ni odgovorno še nobeno izmed posebnih strokovnih teles.

Pravna oseba, ki želi postati pridruženi član, izpolnjeno prijavnico posreduje generalnemu sekretarju, ki preveri izpolnjevanje pogojev za včlanitev.

(2) Pridruženi član lahko sodeluje pri delu organov društva ter uresničuje svoje interese v okviru dejavnosti društva. Pridruženi člani imajo vse pravice in dolžnosti rednih članov, nimajo pa glasovalne oziroma volilne pravice. Pridruženi član, pravna oseba, svoje članske pravice uresničuje preko svojega predstavnika, ki ga določi / imenuje pridruženi član.

(3) Društvu morajo plačevati letno pristojbino za pridruženega člana.

Prenehanje članstva

13. člen

(1) Članstvo v društvu preneha:

1. Prostovoljnim izstopom

2. S črtanjem

3. Z izključitvijo.

4. S smrtjo.

(2) Član prostovoljno izstopi iz društva, če izvršnemu odboru pošlje pisno izjavo o izstopu.

(3) Člana črta iz članstva izvršni odbor, če ta kljub opominu ne poravna članarine za tekoče leto.

(4) Člana se lahko izključi iz društva, kadar deluje v nasprotju s statutom društva. Sklep o izključitvi izda častno razsodišče. Zoper sklep je možna pritožba na Kongres društva, ki o zadevi dokončno odloči.

Organi in strokovna telesa društva

14. člen

(1) Mandat vseh organov društva (razen kongresa) ter njegovih funkcionarjev je 4 leta, z možnostjo ponovne izvolitve. Društvo ima naslednje organe:

* Kongres društva.
* Glavni odbor (GO).
* Častno razsodišče (ČR).
* Izvršni odbor (IO).
1. Funkcionarji društva so:
* Predsednik.
* 2 podpredsednika.
* Zakladnik.
* Generalni sekretar.
* Izvršni sekretar.
* Odgovorni urednik ZV.

(2) Društvo ima naslednja strokovna telesa, ki niso organi upravljanja društva, ampak so metoda, preko katerih društvo zagotavlja strokovnost svojega delovanja. To so:

* Posebna strokovna telesa društva **(strokovne sekcije/strokovna združenja/strokovna društva), ki so podrobeneje opredeljena in navedena v 24. členu društva.**
* Glavni strokovni svet (GSS).
* Strokovni parlament (SP).
* Strokovni sveti (SS).
* Komisija za medicinsko etiko Društva.

(3) Izvršni odbor društva lahko imenuje predstavniški, gostujoči ali opazovalni organ pri drugih organizacijah in organih v državi ali tujini.

Kongres Društva

15. člen

1. Je najvišji organ Društva. Sestavljajo ga vsi člani Društva.
2. Vsak redni član društva, tj. vsaka fizična in pravna oseba, *ki ima status rednega člana*, ima na Kongresu 1 glas. Redni član, pravna oseba, na Kongresu sodeluje preko svojega predstavnika, ki ga sam določi oz. imenuje.
3. Redno sejo Kongresa Društva se skliče enkrat letno v tretjem tednu oktobra ob dnevu slovenskih zdravnikov. Skliče ga predsednik Društva. O sklicu morajo biti obveščeni vsi člani društva, in sicer po spletni strani, elektronski ali navadni pošti najmanj 1 mesec dni pred Kongresom. Vsak član društva lahko sklicatelju kongresa do najmanj 1 mesec dni pred sejo posreduje svoje predloge za obravnavo na seji.

Izredno sejo Kongresa skliče predsednik na zahtevo najmanj 1/3 članov društva, na zahtevo glavnega odbora ali na svojo zahtevo. Sklicati jo mora najkasneje v 15 dneh po prejemu zahteve za sklic. Če tega ne stori, lahko izredno sejo skliče najmanj tretjina članov ali glavni odbor, oziroma tisti, ki je zahteval sklic izredne seje Kongresa.

1. Kongres Društva odloča o vseh najpomembnejših zadevah v društvu in sicer opravlja sledeče naloge:
2. Rešuje najbolj aktualne strokovne in stanovske dileme zdravnikov.
3. Obravnava letna poročila organov društva in rešuje problematiko, pomembno za delo zdravnikov.
4. razpravlja o vseh aktualnih zadevah v zvezi z delovanjem društva.
5. predlaga smernice nadaljnjega razvoja in delovanja društva.
6. sprejema in potrjuje:

• Program Društva.

• Temeljni akt ter druge akte društva in njegove spremembe.

• Pravilnik častnega razsodišča.

• Pravilnik glavnega odbora.

• Višino članarine.

• Finančni načrt Društva.

• Letno poročilo.

• Poročilo glavnega odbora.

1. Dokončno odloča o izključitvi člana iz Društva
2. kot drugostopenjski organ obravnava pritožbe nad sklepi vseh drugih organov Društva.
3. odloča o prenehanju delovanja Društva.

Kongres društva izvoli:

* Predsednika Društva.
* 2 podpredsednika Društva.
* Generalnega sekretarja.
* Zakladnika.
* Izvršnega sekretarja.
* Častno razsodišče.
* Odgovornega urednika ZV.

(6) Vsak redni član društva lahko kandidira za vsako izmed funkcij v društvu.

(7) Delovanje Kongresa podrobneje določa pravilnik.

(8) O seji kongresa se piše zapisnik, ki ga podpišejo zapisnikar, predsednik društva ter dva overitelja. Če predsednik društva ne podpise zapisnika, ga podpiše njegov pooblaščenec.

(9) Sejo kongresa prične aktualni predsednik SZD. Kongres poteka skladno s pravilnikom.

Glavni odbor društva

16. člen

1. Glavni odbor (GO) Društva je nadzorni organ Društva. Sestavlja ga 13 članov, ki jih izvoli Kongres društva in so hkrati predstavniki trinajstih regijskih zdravniških društev.
2. Člani glavnega odbora izmed sebe izvolijo predsednika glavnega odbora.
3. Na seje GO so vabljeni člani izvršnega odbora (IO) Društva.

(3) Glavni odbor se sestaja najmanj 4 krat letno, obvezno ob Kongresu društva. O seji glavnega odbora se vodi zapisnik, ki ga podpiše predsednik glavnega odbora.

(4) Seja glavnega odbora lahko poteka tudi na dopisni oziroma korespondenčni način. V tem primeru se smiselno upoštevajo vse določbe statuta. Glavni odbor na dopisni seji odloča z absolutno večino vseh glasov.

(5) Za sprejem posameznega sklepa zadostuje večina vseh navzočih. V vsakem primeru mora za posamezno odločitev glasovati najmanj 1/3 vseh članov.

Vabilo na sejo mora biti poslano vsaj 7 dni pred predvideno sejo in sicer po elektronski in/ali navadni pošti. Člani društva lahko svoje predloge za obravnavo na seji predlagajo do najmanj 3 dni pred sejo.

(6) Podrobnejši postopek delovanja GO določa njegov pravilnik.

(7) GO veljavno sklicuje predsednik glavnega odbora.

(8) GO nadzira finančno materialno poslovanje z uporabo ustreznih revizijskih oziroma računovodskih standardov in o svojih sklepih poroča Kongresu društva. GO deluje po posebnem pravilniku.

(9) GO je za svoje delo odgovoren Kongresu društva.

(10) ČIani GO ne morejo biti hkrati člani drugega organa društva.

Razrešitev posameznega funkcionarja ali člana organa Društva

17. člen

(1) Vsak funkcionar je izvoljen kot fizična oseba.

(2) Funkcionarja razrešuje isti organ, ki ga je izvolil.

(3) Funkcionarja se razreši, če deluje v nasprotju s statutom ali interesi društva.

(4) Funkcionarja se na podlagi ugotovitvenega sklepa razreši, če se ne udeleži vsaj 30% sestankov organa/strokovnega telesa društva, v katerega je bil izvoljen/imenovan.

(5) Funkcionarja se tudi razreši, če za to zaprosi sam ali če umre.

 Predsednik društva

18. člen

1. Predsednik društva je najvišji funkcionar društva, njegov polnopravni in zakoniti zastopnik.
2. Društvo zastopa samostojno in z neomejenimi pooblastili. Voli ga Kongres društva za obdobje 4 let z možnostjo ponovne izvolitve. To funkcijo lahko opravlja tudi poklicno.

Generalni sekretar Društva

19. člen

1. Generalni sekretar je funkcionar društva, ki je ob predsedniku drugi zakoniti zastopnik društva.
2. Društvo zastopa samostojno in z neomejenimi pooblastili. Voli ga Kongres društva za obdobje 4 let z možnostjo ponovne izvolitve. To funkcijo lahko opravlja tudi poklicno.
3. Generalni sekretar vodi evidenco članstva.

Izvršni sekretar

20a. člen

(2) Izvršni sekretar pomaga generalnemu sekretarju pri njegovem delu ter ga v primeru odsotnosti ali bolezni nadomešča. Izvoli ga Kongres za mandatno dobo 4 let z možnostjo ponovne izvolitve.

Zakladnik

21. člen

(1) Zakladnik je odgovoren za finančno materialno poslovanje za Društvo, ki ga vodi v sodelovanju z računovodjo Društva. Voli ga Kongres društva za obdobje 4 let z možnostjo ponovne izvolitve.

(2) Njegove naloge so:

• Pripravi letni finančni načrt Društva.

• Pripravi letno finančno poročilo Društva.

• V sodelovanju z računovodstvom pripravi dokumentacijo za nemoteno delo nadzornega odbora in revizorja.

• Podpisovanje finančnih listin.

 Izvršni odbor

22. člen

Izvršni odbor je operativni organ društva, ki pomaga predsedniku in generalnemu sekretarju pri izvajanju programa SZD.

1. Sestavljajo ga: predsednik, generalni sekretar, 2 podpredsednika, predsednik glavnega strokovnega sveta, izvršni sekretar, zakladnik, odgovorni urednik glasila društva.
2. Seje izvršnega odbora sklicuje predsednik.
3. Izvršni odbor odgovarja Kongresu društva.
4. Po potrebi se na seje IO vabi tudi druge predsednike organov, komisij.
5. Na seje IO se vabi predsednika ČR.
6. Deluje po pravilniku IO.

Naloge izvršnega odbora:

* Skrbi za operativno izvrševanje programa dela društva.
* Pripravlja predloge aktov društva.
* Pripravi predlog finančnega plana in zaključnega računa.
* Upravlja s premoženjem društva manjše vrednosti.
* Uresničuje druge naloge, ki izhajajo iz aktov društva in naloge, ki mu jih še dodatno naloži kongres.
* Po potrebi ustanavlja komisije in jim dodeli naloge.

Častno razsodišče

23. člen

1. Častno razsodišče sestavljajo predsednik in 4 člani. Vsak ima lahko svojega namestnika. Izvoli jih Kongres društva za obdobje 4 let z možnostjo ponovne izvolitve. Častno razsodišče ugotavlja disciplinske kršitve oziroma kršitve določil statuta društva, oziroma ugotavlja, ali so člani društva ravnali v nasprotju s Kodeksom medicinske deontologije Slovenije), s tem aktom, kot najvišjim aktom ali s pravilniki Društva ter usmeritvami WMA. Časno razsodišče o svojih ugotovitvah obvesti člana ter mu skladno s pravilnikom izreče ustrezen ukrep.

(2) Častno razsodišče odgovarja Kongresu društva.

(3) Delo častnega razsodišča ureja pravilnik.

(4) Ukrepi, ki jih izreka častno razsodišče so:

* Opomin.
* Opomin pred izključitvijo.
* Izključitev.

O sklepu častnega razsodišča je možna pritožna na Kongres društva, ki o zadevi dokončno odloči.

Posebna strokovna telesa

24. člen

(1) V posebna strokovna telesa Društva, ki so metoda dela društva, se povezujejo zdravniki na temelju skupnih strokovnih ali drugih interesov ter tudi drugi strokovnjaki, ki delujejo na področju delovanja posebnega strokovnega telesa.

(2) Posebna strokovna telesa niso ustanovljena na temelju Zakona o društvih in niso samostojne pravne osebe.

(3) Posebna strokovna telesa ustanavlja ter ukinja Glavni strokovni svet (GSS) na svojo pobudo. Delujejo v skladu s pravilnikom (lahko imenovan tudi statut), ki ga po odobritvi Glavnega strokovnega sveta sprejme ustrezen organ posebnega strokovnega telesa.

Posebna strokovna telesa lahko s pooblastilom Glavnega strokovnega sveta predstavljajo društvo v tujih strokovnih združenjih.

(5) Posebna strokovna telesa so namenjena povezovanju strokovnjakov iz posameznih ožjih strokovnih področij.

(6) Šteje se, da so predsedniki, blagajniki in tajniki posebnih strokovnih teles funkcionarji društva.

 (7) V posebno strokovno telo posameznik vstopi s podpisom pristopne izjave.

(8) Vsi finančni tokovi posebnih strokovnih teles morajo biti vodeni preko računovodstva Društva.

(9) Posebna strokovna telesa se povezujejo v mednarodne strokovne organizacije s svojega področja**.**

Glavni strokovni svet (GSS)

25. člen

(1) Glavni strokovni svet ni organ upravljanja društva, temveč je najvišje društveno strokovno telo, preko katerega društvo zavzema strokovna stališča glede vseh z medicino povezanih strokovnih vprašanj.

Mandat Glavnega strokovnega sveta je 4 leta z možnostjo ponovnega imenovanja. Deluje po posebnem pravilniku.

(2) GSS ima zlasti naslednje naloge:

• Udejanja poslanstvo Društva na področju stroke, etike in deontologije.

• Usklajuje reševanje strokovnih vprašanj strokovnega parlamenta.

• Potrjuje pravilnike strokovnih teles in pridruženih strokovnih teles.

• Potrjuje programe posebnih znanj.

• Potrjuje strokovne smernice, priporočila in klinične poti.

• Komunicira z Zdravstvenim svetom RS pri uvajanju novih metod, ki imajo finančne posledice za plačnika.

• Skrbi za nemoteno delovanje strokovnih svetov.

(3) GSS koordinira in nadzira delo Strokovnih svetov. Sklep Strokovnega sveta, ki ga oceni kot problematičnega lahko zadrži. V primeru neusklajenih stališč poišče ustrezna dodatna mnenja in sprejme dokončne sklepe.

(4) GSS je pri strokovnih odločitvah avtonomen.

(5) GSS sestavljajo: predsednik Društva, dva podpredsednika, generalni sekretar, izvršni sekretar, zakladnik ter po en predstavnik vsakega strokovnega sveta razen strokovnega sveta za dentalno medicino, ki ga zastopata 2 predstavnika, odgovorni urednik ZV.

(6) GSS odloča polnopravno če je prisotna vsaj 1/3 članov.

(7)GSS vodi njegov predsednik, ki ga izvoli Kongres.

(8)V odsotnosti predsednika vodi sejo član, ki ga določi predsednik GSS.

(9) GSS odgovarja strokovnemu parlamentu ter kongresu društva.

Strokovni sveti

26. člen

(1) Strokovni svet (v nadaljevanju SS) je najvišje resorno strokovno telo, specializirano in odgovorno za določeno strokovno področje, ki ga pokriva. Sestavljajo ga predstavniki posebnih strokovnih teles, ki so strokovno povezani s področjem, za katero je SS ustanovljen. Mandat članov SS je 4 leta z možnostjo ponovnega imenovanja.

(2) Praviloma vsak strokovni svet pokriva strokovno dejavnost ene temeljne specializacije,

(3) Število članov SS in delovanja določa pravilnik SS.

(4) Sestava strokovnega sveta mora biti taka, da je s člani zagotovljena pokritost R. Slovenje in je praviloma polovica njegovih članov habilitiranih fakultetnih učiteljev.

(5) Člane SS imenuje GSS na predlog posebnih strokovnih teles, ki pokrivajo posamezno specialistično področje. SS so odgovorni GSS.

(6) Naloge SS so predvsem:

* Pripravlja vsebine in programe specializacij.
* Pripravlja pogoje za akreditacijo mentorjev, koordinatorjev in učnih ustanov.
* Strokovne smernice.
* Vsebine programov posebnih znanj.

27. člen

(1) Strokovnemu svetu predseduje predsednik SS.

(2) SS deluje po Pravilniku o sestavi in delovanju posebnih strokovnih svetov Društva.

Strokovni parlament

28. člen

(1) Strokovni parlament ima nalogo zagotoviti usklajenost delovanja društva v strokovnem smislu.

 (2) Strokovni parlament sestavljajo: predsednik društva, predsednik glavnega strokovnega sveta, člani glavnega strokovnega sveta, izvršni odbor ter predsedniki posebnih strokovnih teles.

Mandat člana strokovnega parlamenta je enak mandatu funkcije, na temelju katere je imenovan v strokovni parlament.

(3) Sklicuje in vodi ga predsednik društva praviloma vsaj enkrat letno.

(4) Strokovni parlament o svojem delovanju poroča Glavnemu strokovnemu svetu društva.

Medicinska akademija Društva

29. člen

(1) Medicinska akademija ni samostojna pravna oseba ampak predstavlja strokovni in etični vrh članov društva. Predstavlja avtoritativnost stroke med zdravniki in v javnosti, zlasti takrat, ko se je potrebno strokovno in etično opredeliti do javnega problema, ki posredno ali neposredno zajema zdravništvo.

(2) Medicinsko akademijo vodi njen predsednik, sestavljajo jo do 50 članov, ki so strokovne in etične avtoritete slovenskega zdravništva in ugledni tuji strokovnjaki, ki sodelujejo s posamezniki ali zdravstvenimi ustanovami v Sloveniji.

(3) Ustanovne člane medicinske akademije in ustanovnega predsednika voli GSS in potrdi GO.

(4) Medicinska akademija je pri svojih odločitvah avtonomna, vključno z volitvami novih članov.

(5) Medicinska akademija deluje po posebnem pravilniku, ki ga sprejme sama.

(6) Kriteriji za članstvo so vsaj 10 let samostojnega dela v stroki, odmevnost strokovnih in znanstvenih prispevkov v mednarodnem prostoru in dobro ime kandidata.

Komisija SZD za medicinsko etiko

30. člen

(1) Komisija ima vsaj pet članov, večina morajo biti zdravniki, člani društva. V njej lahko sodelujejo tudi vabljeni strokovnjaki iz drugih področij, vendar nimajo glasovalne pravice.

(2) Pri delu komisije sodelujejo tudi člani častnega razsodišča društva.

(3) Etična komisija obravnava zlasti splošna vprašanja etike in morale v poklicu, medsebojnih odnosih, obravnavi bolnikov in aktualne etične teme.

(4) Deluje po pravilniku, ki ga sprejme GSS.

(5) Njene člane imenuje in potrjuje GSS za dobo 4 let z možnostjo ponovnih imenovanj

Načini odločanja

31. člen

(1) Če v tem statutu ni določeno drugače, organi društva odločitve veljavno sprejemajo kadar je prisotna večina članov.

(2) Če v tem statutu ni določeno drugače, se odloča z glasovanjem.

(3) Če v tem statutu ni določeno drugače, je sklep sprejet, kadar je zanj glasovala večina prisotnih članov.

(4) Strokovna telesa odločajo skladno z določili svojih pravilnikov.

(5) Če v tem statutu ni določeno drugače v primeru, da se seje kateregakoli organa društva ni udeležila polovica članov, predsednik oz. predsedujoči razglasi 15 minutni odmor. Po odmoru se sprejemajo sklepi s prisotno večino, če so na seji prisotni najmanj 3 člani.

Oblike organiziranja društva

32. člen

V okviru društva se organizirajo tudi organizacijska delovna telesa, ki niso organi društva, kot na primer:

• Posebna strokovna telesa.

• Komisije.

Sodelovanje posebnih strokovnih teles z GSS

34. člen

(1) Posebna strokovna telesa praviloma ob koncu leta posredujejo GSS terminski plan aktivnosti za naslednje koledarsko leto.

(2) O svoji strokovni dejavnosti so posebna strokovna telesa dolžna posredovati vsaj enkrat letno pisno poročilo GSS.

Ukinitev/prenehanje delovanja posebnega strokovnega telesa

35. člen

Šteje se, da je posebno strokovno telo prenehalo delovati, v kolikor:

• V dveh zaporednih letih, kljub pozivu generalnega sekretarja Društva, ne posreduje GSS poročila o strokovnem delovanju.

• Letno ne organizirajo vsaj dveh dogodkov.

Zdravniški vestnik

36. člen

(1) Zdravniški vestnik (v nadaljevanju ZV) je osrednja strokovna revija Društva in Slovenske medicinske akademije.

Odgovorni urednik ZV

37. člen

(1) Kongres društva imenuje odgovornega urednika, ki ureja in vodi ZV.

(2) Mandat odgovornega urednika ZV je 4 leta z možnostjo ponovnega imenovanja.

Uredniški odbor revije ZV

38. člen

(1) Uredniški odbor pomaga odgovornemu uredniku pri vodenju in urejanju revije.

(2) GSS imenuje člane uredniškega odbora na predlog odgovornega urednika.

(3) Mandat uredniškega odbora se prekriva z mandatom odgovornega urednika.

Priznanja društva

40. člen

(1)) Društvo podeljuje Gerbčevo priznanje, Dergančevo priznanje, Dolenčevo priznanje in druge nagrade in priznanja za dosežene uspehe v stroki in za delo v društvu. Podeljujejo se na seji kongresa.

(2) Pogoje za pridobitev nagrad in priznanj, njihov namen in ostale podrobnosti urejajo posebni pravilniki.

(3) Svoja priznanja lahko podeljujejo tudi pravne osebe, ki so člani društva ter posebna strokovna telesa društva.

VIII. Poglavje

Financiranje SZD

41. člen

(1) Društvo pridobiva za svoje delovanje nepridobitna in pridobitna sredstva.

(2) Nepridobitna sredstva so:

* Članarina.
* Darila in volila.
* Donacije.
* Sredstva, pridobljena na razpisih za izvajanje izobraževalno raziskovalne dejavnosti.
* Sponzorska sredstva.
* Iz naslova materialnih pravic.
* Iz javnih sredstev.
* Iz drugih virov.

(4) Presežek prihodkov nad odhodki se uporablja izključno za izvajanje dejavnosti za katero je bilo društvo ustanovljeno.

(5) Društvo lahko v skladu z veljavnimi predpisi opravlja pridobitno dejavnost samo, ali pa tako kot tudi druge svoje naloge, organizacijsko poveri v izvajanje svoji družbi, fondaciji ali drugemu subjektu v skladu z naravo posamezne naloge.

(6) Društvo v skladu s predpisi opravlja naslednje pridobitne dejavnosti:

85.590 - drugo nerazvrščeno izobraževanje, izpopolnjevanje in usposabljanje,

58.140 - izdajanje revij in druge periodike,

58.190- drugo založništvo,

72.190 - raziskovalna in razvojna dejavnost na drugih področjih naravoslovja in tehnologije,

68.100 Trgovanje z lastnimi nepremičninami

68.200 Oddajanje in obratovanje lastnih ali najetih nepremicnin

68.310 Posredovanje v prometu z nepremicninami

82.300 Organiziranje razstav, sejmov, srečanj

Podporniki društva in donatorji

42. člen

Društvo ima tudi podpornike in donatorje, ki ga podpirajo pri izvrševanju njegovega poslanstva. Naziv podpornik ali donator podeluje kongres društva. Podporniki in donatorji lahko prisostvujejo na sejah organov in teles, vendar nimajo glasovalne pravice.

Finančno poslovanje

43. člen

1. Društvo vodi finančno poslovanje skladno s Pravilnikom o finančnem poslovanju, ki ga sprejme Kongres društva, in ki mora biti v skladu z računovodskim standardom za društva in Zakonom o društvih.
2. Društvo razpolaga s finančnimi sredstvi v skladu s programom in letnim finančnim načrtom, ki ga sprejme kongres društva. Poročila, zaključni račun in finančni načrt pripravi zakladnik, preizkuša pa ga nadzorni odbor. Skupaj z njegovim mnenjem ga obravnava in sprejme kongres.
3. Finančne in materialne listine podpisujeta predsednik, zakladnik ter generalni sekretar.
4. Društvo ima lahko enega ali več transakcijskih računov, odprtih pri eni ali različnih poslovnih bankah.

Prenehanje delovanja društva

44. člen

1. Društvo preneha delovati na podlagi sklepa Kongresa društva, ki se sprejme z dvotretjinsko večino vseh članov.
2. V primeru prenehanja se po poravnavi vseh obveznosti društveno premoženje prenese na drugo nevladno organizacijo z enakim ali podobnim namenom ali nepridobitno pravno osebo javnega prava.
3. Premoženja društva ni mogoče prenesti na politično stranko ali fizično osebo.

IX. Poglavje

Končne določbe

45. člen

Ta temeljni akt društva začne veljati z dnem sprejetja.

Generalni sekretar SZD: Predsednik SZD:

doc. dr. Martin Rakuša, dr. med. prof. dr. Radko Komadina, dr. med.